open-index/open-wikipedia-markdown huggingface dataset:
قيسم لهواة اللول (لمغريب)

**قيسم لهواة اللول** أولا **لقيسم الرابع** هو المستوى الرابع من لهيكلة لهرمية ديال لبوطولات لكورية ف لمغريب والمستوى التاني من مستويات لهواة. قبل 2004، كانت هاد البطولة كاتسمى **الرابطة لكروية للهواة 2**، ومن موراها ولات كتسمى **لمجموعة الرسمية لوطنية للهواة 2** حتى لـ2015 فاش تصاوب الدوري لوطني لكوروي للهواة. كيتكون هاد الدوري من جوج جداول ديال الترتيب، واحد ديال شطر الشمال وواحد ديال شطر لجانوب. من كل جدوال كتطلع فرقة للبوطولا لوطنية للهواة (لمجموع 2) وكيهبطو جوج فرقات لقيسم الهواة التاني (4 فلمجموع كيتفرقو على جداول الترتيب فلقيسم لخامس واللي لعدد ديالهوم 4).

## لفراقي ديال هاد لموسم (2020-2021)
لفراقي لي مشاركة هاد لموسم  ولمدون لي كيمتلوها:

## لفراقي لي دات لبوطولا

## شوف حتى
* لهيكلة لهرمية ديال لبوطولات لكورية ف لمغريب
* بوطولا 1
* بوطولا 2
* لبوطولا لوطنية للهواة
* قيسم الهواة اللول
* قيسم الهواة التاني

## مصادر

تصنيف:بطولات لمغريب د كورة
تصنيف:مقالات فيها مصدر و 3000 بايت
روسية

يسار|تصغير|<P ALIGN=center>مثال د هضرة بالروسية بالصوت دراجل روسي</p>

يسار|تصغير|upright=2|<P ALIGN=center>بلايص فلعالم اللي تاتًهضر فيهم الروسية (مغلوق: أغلبية / مفتوح: أقلية)</p>

**الروسية** (بالروسية: **русский язык**) هي لغة سلاڤية شرقية. هي اللغة السلاڤية اللي تاتهضر بزاف ݣاع ف لعالم. على حساب لإحصائيات د 2012، كاين تقريبا 260 مليون د الناس ف لعالم اللي تيهضرو الروسية، 150 مليون منهم هي اللغة لأم ديالهم، و 110 مليون تعلًموها لغة تانية.

الروسية لغة رسمية ف روسيا، بيلاروسيا، كازاخستان و كيرݣيستان، و تاتهضر بزاف ف بلدان خرا واخا ماشي رسمية فيها بحال أوكرانيا و لبلدان د آسيا لوسطانية و لقوقاز و لبلطيق. الروسية وحدا من اللغات الرسمية الستة ديال لأمم لمتحدة.

اللغة الروسية فيها 33 حرف، منهم جوج ماتيتنطقوش بوحدهم. لحروفا لاخرين كلهم فيهم لمينيسكيل و لماجيسكيل. لحرف اللول ف لكلمة اللولا د كل جملة تيكون ديما ماجيسكيل. الروسية تاتكتب من ليصر لليمن، و من لفوق لتحت.

## شوف تا
* لفرانساوية
* لينݣليزية

## مصادر


تصنيف:لوغات سلاڤية شرقية
تصنيف:لوغات د تركيا
طريقة د لفروق لمنتهية

[تصغير|[معادلات تفاضلية ديال نافيي ستوكس (بنݣليزية: Navier-Stokes) لي كاتمتل تدفق د لهوا حدا واحد لحاجز.]]

فتَّحليل لعددي، طريقة لفروق لمنتهية هي تقطيعات كاتستعمل باش تحل لمعادلات تفاضلية من خلال تّقريب ديالهم بمعادلات لفروق، بحيت كاتكون لفروق لمنتهية كاتقرّب لمشتقَّات.

طريقة لفروق لمنتهية كاتحول معادلة تفاضلية عادية (م.ت.ع.) أولا معادلة تفاضلية جزئية (م.ت.ج.) لنظمة ديال لمعادلات لي ممكن يتحلو بطرق ديال جبر ديال لماتريس. تبسيط ديال لمعادلة تفاضلية لنظمة معادلات جبرية كاتخلي لمسألة ديال تقلاب علا حل ل (م.ت.ع.) أولا ل (م.ت.ج.) مناسبة للحواسيب، شيء لي خلا هاد طريقة هي لي خدامة لأكثرية ف تحليل لعددي لمعاصر.

## لشتقاق من بولينوم د طايلور
فلول، نفتارضو بلي دالة لي باغين نقربو لشتقاق ديالها عادية، يعني متاصلة وقابلة لشتقاق شحال ما بغينا. يمكننا نصايبو واحد لمتسلسلة دطايلور بهاد شكل:

f(x_0+h) = f(x_0) + \frac {f'(x_0)}{1!}h + \frac {f^{(2)}(x_0)}{2!}h^2 + \dots +
\frac {f^{(n)}(x_0)}{n!}h^n + R_n (x),

بحيت n! هي لفاكتورييل د n و R_n(x) هي لباقي، يعني هي لفرق مابين لبولينوم د طايلور بدرجة n ودالة لي بدينا بيها f.

باش نخرجو واحد تقريب ديال لشتقاق لول ديال دالة f، غادي نقطعو لبولينوم د طايلور:

## مصادر

تصنيف:لماط
تصنيف:مقالات فيها مصدر و علاين 3000 بايت
بوطولا 2

**بوطولا 2** أولا **لبطولة لحتيرافية التانية** هي تاني أعلى بطولة فلمغريب من ناحية لأهمية وكتنضمها الجامعة الملكية المغربية لكرة القدم، وكتعتبر أدنى بطولة فلمغريب من ناحية لإحتيرافية ديالتها. كتلعب لبوطولة على نضام لمنافسة على الترتيب، يعني لفرقة اللي تكلاصات اللولة والتانية كتطلع للبوطولة لحتيرافية اللولة، ولفرقة لي جات فالترتيب 15 أولا 16 كتنزل للقيسم لوطني لكبير دلهواة.

تأسسات هاد لبطولة على يد فرانسا فـ1916 تحت السمية ديال **لقيسم شيبه الشرافي** و**بطولة لمغريب للتأهل** حتى لعام 1956 ملي تولات الجامعة الملكية المغربية لكرة القدم زمام التسيير والتنضيم ديالها، بعدما تنضم كأس ليستيقلال لي عزل لفراقي على حساب اللعب ديالها إما فلقيسم اللول أولا التاني.

## لفراقي ديال هاد لموسم (2022-2023)

## لفراقي لي دات لبطولة

### لكيسان على حساب لفراقي

## شوف حتى
* لهيكلة لهرمية ديال لبوطولات لكورية ف لمغريب
* بوطولا 1
* بوطولا 2
* لبوطولا لوطنية للهواة
* قيسم الهواة اللول
* قيسم الهواة التاني

## مصادر

تصنيف:بطولات لمغريب د كورة
تصنيف:مقالات مافيهاش مصدر و فايتة 3000 بايت
أولمپيك أسفي

**أولمپيك آسفي** هي فرقة مغريبية من مدينة آسفي كاتقصر فـ بوطولا 1. كنيتها **لقيرش لمسفيوي** وتأسسات فـ1921. كتلعب فالتيران ديال لمسيرة اللي كيهز 15 ألف مشجع. الرئيس ديال لفرقة هو أنور دبيرة التلمساني ولمدريب هو هشام الدميعي. دات هاد الفرقة لبوطولا لوطنية لحتيرافية التانية واحد المرة.

## لجوائيز

## لكوايرية دلفرقة
لكوايرية ديال لفرقة فلموسم 2019-2020:
{| 

*  = عميد

## مصادر


تصنيف:فراقي د كورة مغريبية
تصنيف:أسفي
تصنيف:مقالات فيها مصدر و 3000 بايت
تصنيف:فراقي رياضية د لمغريب
تصنيف:تأسيسات د 1921 ف لمغريب
إتحاد طنجة

**إتحاد طنجة** هي فرقة مغريبية من مدينة طنجة كتلعب فـ بوطولا 1. كنيتها **فرسان لبوغاز** وتأسسات فـ 1957. كتلعب فالتيران ديال بن بطوطة اللي كيهز 80.000 ألف مشجع دبا بعدما تصلح و زادو في الطاقة الاستيعابية ديالو. الرئيس ديال لفرقة هو عبد الحميد أبرشان ولمدريب هو نبيل داودي. دات هاد الفرقة لبوطولا لوطنية لحتيرافية واحد لمرة.

## لجوائيز

## لكوايريا دلفرقة (2019-2020)

لكوايريا ديال لفرقة فلموسم 2019-2020:

*  = عميد

## لكوايريا د لفرقة (2023-2022)

لكوايريا ديال لفرقة ف لموسم 2023-2022:

## مصادر


تصنيف:فراقي د كورة مغريبية
تصنيف:فراقي د كورة مغريبية د لعيالات
تصنيف:مقالات فيها مصدر و 3000 بايت
تصنيف:فراقي رياضية د لمغريب
تصنيف:تأسيسات د 1983 ف لمغريب
نهضة بركان

**نهضة بركان** هي فرقة مغريبية من مدينة بركان كاتقصر فـ بوطولا 1. كنية اللعابة ديالها أ**سياد الشرق** وتأسسات فـ1938. كتلعب فالتيران ديال بركان اللي كيهز 12 ألف مشجع. الرئيس ديال لفرقة هو حكيم بنعبدالله ولمدريب هو التونسي معين الشعباني. دات هاد الفرقة كاس لعرش جوج مرات، و كاس أفريقيا جوج مرات، و كاس سوپر الإفريقي مرة وحدة.

## پالماريس

## لكوايرية دلفرقة (2019-2020)

لكوايرية ديال لفرقة فلموسم 2019-2020:

*  = عميد

## مصادر


تصنيف:فراقي د كورة مغريبية
تصنيف:بركان
تصنيف:مقالات فيها مصدر و 3000 بايت
تصنيف:فراقي رياضية د لمغريب
تصنيف:تأسيسات د 1978 ف لمغريب
پاو دونيس

**پاو دونيس** (ب لكاطالان: Pau Donés Cirera)، خلاق ف بارسيلونا ف 11 أكتوبر 1966 و مات ف ليريدا ف 9 جوان 2020) مغني و ݣيطاريست و ملحن سپانيولي تشهر ب لݣروپ لّي كان من لمؤسسين ديالو خارابي دي پالو.

## حياتو
پاو خلاق ف بارسيلونا و كان هو لكبير من بين خّوتو ب ربعة. فاش كانت عندو سطاش لعام نتاحرات لواليدة ديالو و صدماتو بزاف هاد لموصيبة و كان خاصو يتكلف ب خوتو صّغار. ما كانش عندو معا لقراية بزاف، كان كايعاني من مرض الديسليكسي (صّعوبة باش يقرا) و جراو عليه 6 د لمرات من لمدرسة.

قدر يضبّر على أول ݣيطار فاش كانت عندو 12 لعام و فاش دار 15 لعام أسس هو وخوه مارك ݣروپ سماوه Jay. & Company Band. بداو تايغينيو ف قاعات صغيرة ف بارسيلونا و نّواحي ديالها، پاو خدم بزّاف ديال لخدامي (سرباي، مانكان، مسؤول ف شركة د لإشهار) و عاوناتو لخدمة ديالو باش يضبّر لمصاريف ديال لݣروپ و قدر يشري لماطريال باش يخدم (سينطيتيزور، بواط د ميكساج و ݣيطار إلكتريك).

قرا پاو ف لجاميعة د بارسيلونا و خدا لّيصونص ف لقتيصاد.

ف 1995، أسس لݣروب خارابي دي پالو و لّي كان بدا ب نجاح عالمي ب أغنية لافلاكا لّي كتبها پاو على ود واحد لمرا لّي كان تعرف عليها ف كوبا.

ف لمجموع خارابي دي پالو صدرو 12 ألبوم بين 1996 و 2020.

پاو مرض ب كونسير د لكولون ف 2015 و بقا كايتضارب معاه حتا مات ف 9 جوان 2020.

كتب أوطوبيوݣرافيا ديالو سماها "50 صدمة... و مازال كانحلم" و نجحات ب شكل كبير بحيت باعت علاين 10 لاف نسخة ف سّيمانة لّولة باش خرجات.

## مصادر

تصنيف:بيوغرافيا د رجال
تصنيف:زيادة 1966
تصنيف:وفيات 2020
تصنيف:مقالات فيها مصدر و 3000 بايت
تصنيف:ناس تزادو ف برصلونة
جوزي ساراماݣو

**جوزي ساراماݣو** (ب لبرتغالية: José Saramago)، خلاق ف 16 نونبر 1922 و توفا ف 18 جوان 2010، كاتب و أديب برطقيزي دّا جايزة نوبل د لأداب ف 1988. كايتعتابر من أهم لأدباء د لقرن لعشرين و من أشهر لأعمال ديالو "العمى" (1995) و "انقطاعات الموت" (2005) و "قابيل" (2009).

ساراماݣو قدر يفرض راسو ك أديب إنساني و موتقّاف فاعل ف لحياة سّياسية ف بلادو و ف لعالم، تميز ب لفهم لخاصّ ديالو ل تّاريخ و لأخلاق و تّقافة و ب لبصمة لجمالية لخاصة ديالو ف لكتابة لّي كا تثور على أشكال لكتابة تّقليدية ف لأدب.

## حياتو
جوزي ساراماݣو خلاق ف آزينياݣا ف لبرطقيز و تحولات لعائيلة ديالو لواحد لمدة باش يعيشو ف لارجونتين قبل ما يرجعو يعيشو ف ليشبونة.

أول رواية ديالو نشرها ف 1947، و كانت سميتها "أرض الذنب" و كانت لقات تشجيع من عند نّقاد، واخا هاكاك ساراماݣو ما نشر تا رواية من بعد منها ل مدة 20 عام، حيت خدم ف صّحافة و ب سباب لعضوية ديالو ف لحزب شّيوعي لبرطقيزي ما كانتش ظروف لبرتغال مزيانة من ناحية حرية النشر و صّحافة تحت لحكم دّيكتاتوري ديال سالازار.

شارك ساراماݣو ف ثورة لقرنفل لّي ردّات دّيموقراطية ل لبرتغال ف 1974.

كان أول أديب برتغالي كايفوز ب جايزة نوبل ف 1988 و تمنحات لي دّوكتورا لفخرية من عند بزّاف د لجامعات لمرموقة ف لعالم (طورينوّ، إشبيلية، مانشستر، كاستيا لامانشا، برازيليا).

ف 1992، تحدفات رّواية ديالو "لإنجيل على حساب ليسوع لمسيح" من لّيستا د رّوايات لّي مرشحين ف واحد لجائزة أدبية حكومية بسباب لمحتوى ديالها لّي عتابروه كايسيء ل دّين.

ساراماݣو دوز لعوام لخّرة د حياتو ف لجزيرة د لانثاروطي (ف جزر لكناري) مع رّفيقة ديالو پيلار ديل روبيو.

## مصادر


تصنيف:بيوغرافيا د رجال
تصنيف:كاتب برطقيزي
تصنيف:ناس ربحو جايزة نوبل د لأدب
تصنيف:زيادة 1922
تصنيف:وفيات 2010
تصنيف:مقالات فيها مصدر و 3000 بايت
واد لوكوس

تصغير|فم واد لّوكوس حدا لعرايش
**واد لوكوس** واد مغريبي طّول ديالو 176 كلم  و لميساحة د لحوض لمائي ديالو 3730 كلم². لمنبع ديالو ف جبال الريف ف لمنطقة د تانقوب و كايصب ف لمحيط لأطلسي ف لعرايش.

لواد كيدوز حدا مدينة ليكسوس لأتارية لي كاتّعتابر من أقدم لمدون لي تأسسو ف لمغريب.

## مصادر

ل
ل
واد درعة

تصغير|واد درعة
**واد درعة** واد مغريبي طّول ديالو 1100 كلم و لميساحة د لحوض لمائي ديالو  29500 كلم². لمنبع ديالو ف لأطلس لكبير ف لمنطقة د دادس و كايصب ف لمحيط لأطلسي 27 كلم شمال طانطان.

## مصادر

د
د
تصنيف:جغرافيا تاريخية د لمغريب
موسوعة

تصغير|197x197بك|لموسوعة د بروكهاوس يونيڤرسال
**الموسوعة** أولا **أنسيكلوپيديا** هي التجميع د المعارف، اللّي يمكن يكون ف كتاب أولا مجموعة د الكتوبة بشكل ورقي أولا رقمي، بشكل منظم على حسب المواضيع و بطريقة كتسهل القراية د المعلومات و التّفصيل ديالها للنّاس كاملين.

من شحال هادي و البشرية كتحاول تجمّع المعارف ديالها ف موسوعات و المحاولات اللولة كانت من العهد السّومري (4000 عام قبل لميلاد) بحيث كانو كيجمعو و يكتبو المعارف اللّي عندهم على الحيوانات و النّباتات ف ألواح ديال الفخار مرتبة على حسب الأنواع و المواضيع. هاد المفهوم ديال الموسوعة تطور مع التّطور ديال الكتابة و الدّور ديال العلم و المعرفة ف تاريخ الدّول و تحدّد الشّكل ديالها بالصّورة اللّي كنفهموا بها دابا ف عصر لأنوار ف القرن 18 فاش صدرت ف فرانسا "الموسوعة أولا الدّيكسيونير العقلاني د العلوم، الفنون و الخدامي" بين 1751 و 1772.

## مصادر

تصنيف:تقافة
تصنيف:موسوعات
واد أم الربيع

تصغير|<P ALIGN=center>لمنبع ديال أم الربيع ف لأطلس لمتوسط
[تصغير|<P ALIGN=center>[أزمور، لمدينة اللي تيصبّ فيها أم الربيع.]]
**واد أم رّبيع** ، واد مغريبي طّول ديالو 555 كلم و لميساحة د لحوض لمائي ديالو 35000 كلم². لمنبع ديالو ف لأطلس لمتوسط ف لمنطقة د ضاية أويوان و كايصب ف لمحيط لأطلسي ف أزمور.

## مصادر

أ
أ
أ
واد سبو

تصغير|لوحة فنية د واد سبو رسمها أوجين دولاكروا
**واد سبو** ،(بالشلحة: ⴰⵙⵉⴼ **ⵏ ⵙⴱⵓ** ولا **ⴰⵙⵉⴼ ⵏ ⴳⵉⴳⵓ)** واد مغريبي طّول ديالو 419 كلم  و لميساحة د لحوض لمائي ديالو  40000 كلم². لمنبع ديالو ف لأطلس لمتوسط ف إقليم تازة و كايصب ف لمحيط لأطلسي ف مهدية.

## سمية

ف لقديم كان واد سبو معروف ب سمية *سوبوبوس Sububus* ؤلا *سوبور Subur* ؤ مدكور ب هاد سّمية عند لمؤرخ رّوماني پلين لقديم.

## تقديم
تصغير|واد سبو
الطول ديالو 496 كلم، و لمياه ديالو كاتجي من الريف (واد اللبن و واد اِناون، واد وارغة) ومن الاطلس (واد ݣيݣو، واد زلوح، واد ميكاس). مورا ما كايدوز من الدير الريفي، واد سبو كايوصل لسهل الغرب، فين كايتلقى مع واد بحت و مع واد الردوم.

كايوصل سبو للبحر لأطلاسي حدا القنيطرة و المهدية، الديبي المتوسط ديالو هو 137 م3/ت; ف الشتا، كايوصل ل أكبر ديبي ف العام (350 م3/ت)، و يقدر يوصل تال 6000 م3/ت ف يامات الرعدة.

سبو واحد من أهم المجالب ديال الما ف المغرب؛ و واخا هكاك، كايتعتابر من أكتر لويدان لموسخين ف الجهة، حقاش كايتلاحو فيه بزاف ديال المياه لموسخة ديال الديور و ديال الوزينات.

## مصادر

س
تصنيف:مقالات فيها مصدر و علاين 3000 بايت
إبراهيم بوباكار كيطا

**إبراهيم بوباكار كيطا**، تولد ف 29 يناير 1945 ف كوتيالا ؤ توفا ف 25 يناير 2022 ف باماكو، كان سياسي مالي و كان رئيس د لجمهورية د مالي بين 4 سپتمبر 2013 و 19 غشت 2020، و سالا لولاية ديالو ب لستيقالة من بعد ما وقع نقيلاب عسكري نهار 18 غشت 2020.

سبقليه كان وزير لّول بين 1994 و 2000 و رئيس د لجمعية لوطنية (لبرلمان) بين 2002 و 2007. بوباكار كيطا كان تنتاخب رئيس 2 مرات: ف 2013 و ف 2018، لنتيخابات رّئاسية د 2018 خلقات حتيجاجات و بزّاف د لماليين شكّكو ف نّزاهة ديالها.

## مصادر

تصنيف:زيادة 1945
تصنيف:وفيات 2022
تصنيف:سياسة
تصنيف:بيوغرافيا د رجال
واد لمالح

تصغير|لباراج ديال لواد لمالح
**واد لمالح** ولا **واد** **لملاح** ، واد مغريبي طّول ديالو 160 كلم  و لميساحة د لحوض لمائي ديالو  1800 كلم². لمنبع ديالو ف هضبة لخطوات ف لمنطقة د عين سلطان و كايصب ف لمحيط لأطلسي ف لمحمدية.

فوق هاد لواد تّبنى باراج واد لمالح.

## مصادر

م
م
واد نكور

**واد نّكور** واد مغريبي طّول ديالو 100 كلم. لمنبع ديالو ف جبال الريف ف لمنطقة د تالا تازݣواغت و كايصب ف لبحر لمتوسط ف لحسيمة - السواني.

## مصادر

ن
ن
واد نفيس

[تصغير|<P ALIGN=center>لواد د نفيس حدا الجامع ديال [تينمل.]]
**واد نفيس** واد مغريبي طّول ديالو 140 كلم و لميساحة د لحوض لمائي ديالو  1692 كلم². لمنبع ديالو ف لأطلس لكبير ف لمنطقة د جبل تيشكا و كايتكب ف واد تانسيفت ف 30 كلم غرب مراكش.

## مصادر

ن
تصنيف:جهة مراكش آسفي
تصنيف:لمغريب
واد سوس

تصغير|لمصب ديال واد سوس حدا أڭادير
**واد سوس** واد مغريبي طّول ديالو 190 كلم. لمنبع ديالو ف لأطلس لكبير ف لمنطقة د جبل طوبقال و كايصب ف لمحيط لأطلسي ف الجنوب ديال أݣادير.

## السمية
الواد تايدوز على بزاف د البلايص ف المنطقة ديال سوس و داكشي علاش خدا السمية د هاد المنطقة.

## مصادر

س
س
واد تانسيفت

تصغير|واد تانسيفت ف 1901
**واد تانسيفت** واد مغريبي طّول ديالو 250 كلم و لميساحة د لحوض لمائي ديالو 20000 كلم². لحوض ديالو كيشمل لمنطقة د مراكش و لحوز. لمنبع ديالو ف لأطلس لكبير و كايصب ف لمحيط لأطلسي ف صّويرة لقديمة.

## مصادر

ت
لأمازيغية لمعيارية لمغريبية

**لأمازيغية لمعيارية لمغريبية** هي اللغة الصطوندار للغات لأمازيغية ديال لمغريب، وتصاوبات باش توحد ݣاع اللوغات لأمازيغية ديال لمغريب فلوغة وحدة لي كيتقاس عليها، على غرار لعربية لفصيحة اللي كتقاس منها اللوغات لعربية لخرة. تصاوبات هاد اللغة بقانون لفصل 5 من الدستور لمغريبي، وهي لغة رسمية بجنب اللوغة لعربية فلمغريب.

ف نونبر 2023 تقبلات ويكيپيديا ب لأمازيغية لمعيارية لمغريبية و تلونصات كا مشروع مستاقل د ويكيپيديا.

## مصادر


تصنيف:لوغات أمازيغية
تصنيف:لوغات د لمغريب
تصنيف:لوغات أمازيغية شمالية
تصنيف:لوغة معيارية
يوسفية برشيد

**يوسفية برشيد** هي فرقة مغريبية من مدينة برشيد كاتقصر فـ بوطولا 1. تأسسات فـ1927. كتلعب فالتيران ديال برشيد اللي كيهز 10 آلاف مشجع. الرئيس ديال لفرقة هو نور الدين البيضي ولمدريب هو عمر أزماني.

## لجوائيز

## لكوايرية دلفرقة (2019-2020)

لكوايرية ديال لفرقة فلموسم 2019–2020:

*  = عميد

## مصادر

تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:فراقي رياضية د لمغريب
تصنيف:تأسيسات د 1927 ف لمغريب
الدفاع الحسني الجديدي

**الدفاع الحسني الجديدي** هي فرقة مغريبية من مدينة الجديدة كاتقصر فـ بوطولا 1. كنيتها **فرسان دكالة** وتأسسات فـ1956. كتلعب فالتيران ديال أحمد العبدي اللي كيهز 23 ألف مشجع. الرئيس ديال لفرقة هو عبد اللطيف المقتريض ولمدريب هو عبد القادر عمراني. دات هاد لفرقة كاس لعرش واحد لمرة.

## لجوائيز

## لكوايرية دلفرقة (2019-2020)

لكوايرية ديال لفرقة فلموسم 2019-2020:

*  = عميد

## مصادر


تصنيف:فراقي د كورة مغريبية
تصنيف:فراقي د كورة مغريبية د لعيالات
تصنيف:جهة الدار البيضاء سطات
تصنيف:مقالات فيها مصدر و 3000 بايت
تصنيف:فراقي رياضية د لمغريب
تصنيف:تأسيسات د 1956 ف لمغريب
الفتح الرباطي

**الفتح الرباطي** هي فرقة مغريبية من مدينة الرباط كاتقصر فـ بوطولا. كنيتها **لفتحاويين** وتأسسات فـ1946. كتلعب فالتيران ديال بيلفيدير اللي كيهز 12.000 مشجع. الرئيس ديال لفرقة هو منير الماجيدي ولمدريب هو جمال السلامي. دات هاد الفرقة لبوطولا لوطنية لحتيرافية واحد لمرة، ودات كاس لعرش 6 دلمرات.

## لجوائيز

## لكوايرية دلفرقة (2019-2020)

لكوايرية ديال لفرقة فلموسم 2019–2020:

*  = عميد

## مصادر


تصنيف:فراقي د كورة مغريبية
تصنيف:فراقي د كورة مغريبية د لعيالات
تصنيف:الرباط
تصنيف:مقالات فيها مصدر و 3000 بايت
تصنيف:فراقي رياضية د لمغريب
تصنيف:تأسيسات د 1946 ف لمغريب
حجيب

**حجيب فرحان**، لي معروف بسميت **حجيب** ولّا **حجوب**، هو مغني مغريبي ديال لعيطة لمرساوية، تولد ف الرباط ف 1966 كيتعتابر حجيب أسطورة ديال الشعبي.

## حياتو
حجيب كبر ف يعقوب لمنصور ف الرباط. ف دارهم كانو كيسمعو بزاف للمزيكة ب نواع مختالفين بحال لعيطة و لمزيكة لعربية لكلاسيكية ديال مغنين مشارقا بحال عبد لحليم حافظ، و مغاربا بحال عبد لوهاب الدكالي و نعيمة سميح. بدا لغنا و هو صغير و كانت أول مرة غنا فيها قدام لجمهور ملي كانت عندو 13 لعام. من صغرو ولّى مولوع ب لعيطة، سيرتو النوع ديال منطقة عبدة، لي كايتسمى لحسباوي. تعلًم ف صغرو من بزاف د الشيوخ لكبار. أكثر وحدا تعلم معاها و دوز معاها بزاف د لوقت كانت هي فاطنة بنت الحسين لي كانت صديقة د لعائلة.

حجيب ساهم ف تخليد لأعمال ديال شيوخ لفن د لعيطة بحال فليفلة، صالح لمكي، الشيخ الدباحي، حمد بن الصغير، لخمار، عيوش، جيلالي، لحمونية، فرقة ولاد عقيدة و فرقة ولاد بوعزوي و غيرهم.

ف عوام 1980، تلاقى معا لباحت ف لعيطة محمد بوحميد، و بجوج سافرو ف لمغريب و عطاو محاضرات على هاد النوع لموسيقي، ب تحليل لقلدة ديالو و كلامو، و تحقيق لإستمرارية ديالو. بعدما توفى بوحميد ف 2002، حجيب كمّل ف هاد لخدمة د لبحت، و باقي كيدعو ل توتيق لعيطة و لخدمة د معلميها.

ف التسعينات، تّشهر بفضل لالبوم ديالو "الله أنا ماعرفتو".

## مصادر

## لمزاود
* حلقة د برنامج توحشناك ف دوزام على لمسار ديال حجيب (2020)
* أغاني ديال حجيب ف لأرشيڤ د لأنتيرنيت

تصنيف:مغني مغريبي
تصنيف:بيوغرافيا د رجال
تصنيف:لعيطة
تصنيف:زيادة 1966
تصنيف:ناس تزادو ف الرباط
نجيب لمختاري

تصغير|<P ALIGN=center>فيديو د لمداخلة اللي هضر فيها نجيب لمختاري ف لمؤتمر د ويكي عريبة 2019 ف مراكش</p>
**نجيب لمختاري** (تولد نهار 3 يونيو 1981 ف طنجة) هو مهندس د لإتصالات و يوتوبر مغريبي معروف بلڤيديويات اللي تيدير على تبسيط لعلوم بالدارجة.

بدا نجيب لقناة ديالو د تبسيط لعلوم ف يوتوب ف فبراير 2015 و كان تينشر لڤيديويات اللي تيدير تا فالصفحة ديالو ف فيسبوك. ف 2016، ربح لجائزة د الشخصية د لعام ف النسخة التاسعة د لمسابقة د ماروك ويب أواردس التي تيربحو فيها أحسن صنًاع لمحتوى د أنترنت ف لمغريب.

داز نجيب لمختاري فبزاف د لإداعات و التلفازات ف لمغريب و فالدول اللي كيهضرو لعربية، و شارك فاللجان د التحكيم د بزاف د لمسابقات بحال لمسابقة د "السباق إلى الفضاء" اللي كيشاركو فيها شباب مغاربة باش يمشيو لمخيم مع النازا فميريكان.

## مصادر

تصنيف:يوتوبر مغريبي
تصنيف:بيوغرافيا د رجال
تصنيف:زيادة 1981
تصنيف:ناس تزادو ف طانجا
تصنيف:مقالات فيها مصدر و 3000 بايت
مصطفى سوينݣا

**مصطفى لفكاك** (إمينتانوت - 1986)، و اللي معروف ب سميت مصطفى سوينݣا، هو يوتوبر مغريبي، معروف بلبرنامج اللي كيدير ب دّارجة، و اللي سميتو "أجي تفهم". ف 2014، ربح سوينݣا لجائزة د الشخصية د لعام ف النسخة السابعة د لمسابقة د ماروك ويب أواردس ف لفئة ديال لإبداع.
## حياتو
تولد مصطفى سوينݣا ف إيمينتانوت ف 1986، ولكن ملًي كان صغير رحلو دارهم للدار لبيضا وتمًا فين كبر تا خدا لباك و موراها الشهادة د تقني متخصص فلمعلوميات. خدم مصطفى عام و نص ولكن من بعد خرج من لخدمة حيت ماعجبوش لحال يبقا خدًام غي موظف و ماعندو تا أحلام.

مشا مصطفى ل سلا وتمًا قرا السيرك تلت سنين، و تخرًج فنان د السيرك مؤدي، ومخرج مسرحي متخصص ف السيرك. بدا سوينݣا ف ليوتوب مع عبد الله أبو جاد، قبل ما يولًي تيخدم لراسو و دار لبرنامج ديال أجي تفهم و تا الشركة ديالو. الاصل ديال لّقب ديالو "سوينݣا" هي حركة بهلوانية كاتدار فالسيرك عندها نفس سّمية.

ف نونبر 2022، خرّج سيرية جديدة ديال "أجي تفهم" على تّاريخ د لمغريب معا توارخي نبيل مولين.

## روابط خارجية
* لقاء ڤيديو كيهضر فيه سوينݣا على حياتو و لمسار ديالو

## مصادر

تصنيف:يوتوبر مغريبي
تصنيف:بيوغرافيا د رجال
تصنيف:زيادة 1986
تصنيف:ناس حيين
تصنيف:مغاربا
تصنيف:ناس تزادو ف إيمينتانوت
تصنيف:مقالات فيها مصدر و 3000 بايت
تصنيف:مغاربا د لقرن 20
تصنيف:مغاربا د لقرن 21
إمزورن

**إمزورن** مدينة مغريبية كاينة ف إقليم الحسيمة، جهة طنجة تطوان الحسيمة، ساكنين فيها 33493 واحد، على حسب لإحصاء لعام 2014.

## ف تّقسيم لإداري
إمزورن كاتّعتابر جماعة ترابية حضرية.

## تعليم

* نسبة لأمية (نّاس لّي ما كايعرفوش يقراو ولا يكتبو): 30,4%
* نسبة سّكان لّي قاريين فوق الليسي (ليسي و جامعة): 14,9%

## قتيصاد

* نسبة نّاس نّشيطين (لّي يقدرو يخدمو): 43%
* نسبة لبطالة (نّاس لّي ما خدامينش و تايقلبو على خدمة): 23,3%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 12,5%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو): 47,1%

## مصادر

تصنيف:جهة طنجة تطوان الحسيمة
تصنيف:مدون د لمغريب
تصنيف:بلايص مسكونين ف إقليم لحسيمة
تصنيف:الريف
واد ملوية

تصغير|واد ملوية
**واد ملوية** واد مغريبي طّول ديالو 600 كلم و لميساحة د لحوض لمائي ديالو  74000 كلم². لمنبع ديالو ف لأطلس لمتوسط ف لمنطقة د ميدلت و كايصب ف لبحر لمتوسط ف راس لما. يقدر يكون هو واد مولوكا ولّا مالوا لي كان معروف ف لعصور لقديمة.

كان واد ملوية كايتقسم ل جيهة الصبنيولية و جيهة لفرانساوية من لمغريب ف عهد ليستيعمار و كان شرق ملوية لي فيه قبايل بني يزناسن و وجدة تابع ل فرانسا و غرب ملوية لي يبدا من كبدانة و الناضور تابع ل سپانيا.

ف 2021، واد ملوية مابقاش كيوصل ل لبحر لأول مرة ف تاريخ ديالو، هادشي ب سباب ضغط ديال لجفاف ؤ ستيغلال زايد د لما ديالو ف زّراعة.

## مصادر

م
م
تامساوت

**تامساوت** جماعة ترابية قروية كاينة ف إقليم الحسيمة، جهة طنجة تطوان الحسيمة، ساكنين فيها 13711 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 47,6%
* نسبة سّكان لّي قاريين فوق تّانوي (تانوي و جامعة): 3,2%
## اقتصاد
* نسبة نّاس نّشيطين (لّي يقدرو يخدمو): 60,4%
* نسبة لبطالة (نّاس لّي ما خدامينش و تايقلبو على خدمة): 13,8%
* نسبة نّاس اللي خدامين ف دّولة (ولا لعاطلين اللي سبق ليهوم خدمو): 0,8%
* نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):3,9%
## مصادر

تصنيف:جهة طنجة تطوان الحسيمة
تصنيف:بلايص مسكونين ف إقليم لحسيمة
تصنيف:جماعة قروية ف جهة طنجة تطوان الحسيمة
واد ماسة

تصغير|واد ماسة
**واد ماسّة** واد مغريبي طّول ديالو 120 كلم. لمنبع ديالو ف لأطلس صّغير ف لمنطقة د سيدي رّباط و كايصب ف لمحيط لأطلسي ف ماسّة. الحوض ديالو كاين فـالجنوب ديال المنطقة جهة سوس ماسة، اللي كاتكون من منطقة سوس فالشمال وواد ماسا فالجنوب.

ف لمصب ديالو كاين لپارك لوطني د سوس ماسة.

## الجغرافيا
على بعد  ف جنوب أݣادير، حدا دوار سيدي رݣبات، شتوكة-آيت باها، جهة سوس ماسة. الواد كيتلاح فلمحيط لأطلاسي.

## مصب واد ماسة
المصب ديال الواد، اللي كيتأثر ب حركة المد و الجزر، كيبقى فيه الما طول العام. هاد الما اللي فيه الملحة كيوفر بيئة مزدهرة لسلسلة غذائية غنية ب بزاف ديال النواع الحيوانية، فين الطيور و الثدييات كيتواجدو بزاف. المصب، اللي من زمان منظم ك حتياطي طبيعي، كيعتابر محطة توقف للمهاجرة و مطرح للشتا ل بزاف ديال الطيور اللي كيدوزو بين أوروپا و إفريقيا عبر جبل طارق. الطيور الخواضة هما أول المستفدين، منهم شي وحدين، ف طور الإنقراض، اللي ما كيبقاوش يبانو غير ف المغرب.

الطريق للوصول للمحمية ساهلة من الطريق الوطنية نمرة 1. علاين  ف الجنوب ديال أݣادير، خاص لواحد يدور على ليمن ف الرون پوان اللي كاتدي ل سيدي رباط و هو دوار سياحي. و يدوز للدوار و يدور عاود لليمين ف الرون پوان. الطريق غادي تولي پيسط رملية كاتوصل حتى الباب ديال المحمية و الپاركينݣ. واد ماسا راه طرف من المنتزه الوطني ديال سوس ماسا.

## الصيد
واد ماسة فيه تيار قوي بزاف حنت العرض ديالو ما بين 15 مترو و يقدر يوصل حتال ترو. هاد الواد كاينين على جنابو مزروعات طبيعية كاتصعب على لواحد باش يقرب ليه و كتخلي الصيد على الرجلين علاين مستحيل. هاد الواد كيشكل من ڭلتات كتختلف ف نوعية لحوت لي فيهم، لما ديالو صافي كيوري جمال الرمال وسط لمجموعات ديال النبتة لي سميتها ميريوفيس (Myriophylles). كاينين جوج د النواع ديال الحوت ف لواد: لبوري و الباس لكحل (black bass).

## باراج يوسف بن تاشفين
[مركز|تصغير|680x680بك|[باراج يوسف بن تاشفين]]
باراج يوسف بن تاشفين كاين ف لأطلس الصغير, هاد الباراج عندو علو ديال  و طول ديال  وتم ستغلالو ف المياه ف 1972. راه ساد واحد الفرع ديال واد ماسة و كيدير ضاية صطناعية طولها علاين  و ب سعة صالحة ديال 304 مليون ديال M3 على مساحة حوض ديال 3800 هكتار. الهدف هو إنشاء مساحة ديال  هكتار ف سهل الشتوكة مخصصة ب الأساس ل زراعة الخضراوات و الفواكه الحامضة.

سهول الشتوكة كتشكل التكملة ديال سهل سوس, محدودة ب واد ماسة، و خاضعة ل نظام ديال تساقطات د الشتا قاسي ب متوسط ديال  ف العام. ما كاين حتى واد ف هاد السهل و المصادر الوحيدة ديال الما محدودة ف الفرشة المائية (الطاقة المقدرة ديالها هي 110 مليون ميترو مكعب).

## مصادر

م
م
م
م
تاموروت

**تاموروت** جماعة ترابية قروية كاينة ف إقليم شفشاون، جهة طنجة تطوان الحسيمة، ساكنين فيها 26748 واحد، على حسب لإحصاء لعام 2014.
## أحدات
أهم حادات طرا ف جماعة تاموروت ف لعقود لّخرة هوّا لحاديتة ديال ريان لي طاح ف بير لعمق ديالو 32 ميترو، ؤ لعرض ديالو قل من 30 سانتيم، ف موضع معروف ب تربة ماشي مستاقرة، شّي لي صعّب لوصول ليه ؤ لإنقاد ديالو. لمجهودات د فراقي د لإنقاد لي تابعة ل لوقاية لمدنية لمغريبية بقات خدامة من داك لوقت حتا قدرو يخرجوه ف 5 فبراير، ولاكين كان متوفي.

## تعليم
* نسبة لأمية (نّاس لّي ما كايعرفوش يقراو ولا يكتبو) : 39,9%
* نسبة سّكان لّي قاريين فوق الليسي (ليسي و جامعة): 4%
## إقتصاد
* نسبة نّاس نّشيطين (لّي يقدرو يخدمو): 50,8%
* نسبة لبطالة (نّاس لّي ما خدامينش و تايقلبو على خدمة): 6,9%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 1,3%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):2,4%

## مصادر

تصنيف:جهة طنجة تطوان الحسيمة
تصنيف:جماعة قروية ف إقليم شفشاون
تصنيف:جماعة قروية ف جهة طنجة تطوان الحسيمة
تصنيف:مقالات فيها مصدر و 3000 بايت
تصنيف:بلايص مسكونين ف إقليم شفشاون
بني عروس

**بني عروس** جماعة ترابية قروية كاينة ف إقليم لعرايش، جهة طنجة تطوان الحسيمة، ساكنين فيها 8193 واحد، على حسب لإحصاء لعام 2014.
ف بني عروس تّلقاو لأتار ديال قرية لي كاترجع ل لفترة لقبل رومانية ؤ تدمرات ف لقرن تّالت، ؤ عاد تّبنا فوق منها ݣصر من بعد. تقدر تكون بني عروس هيّا نيت أد نوڤاس لي مدكورة ف تّسافيرة د أنطونينوس.

## تعليم

* نسبة لأمية (نّاس لّي ما كايعرفوش يقراو ولا يكتبو) : 47,4%
* نسبة سّكان لّي قاريين فوق الليسي (ليسي و جامعة): 4,2%

## إقتصاد

* نسبة نّاس نّشيطين (لّي يقدرو يخدمو): 49,5%
* نسبة لبطالة (نّاس لّي ما خدامينش و تايقلبو على خدمة): 17,1%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 5,3%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):16,2%

## مصادر

تصنيف:جهة طنجة تطوان الحسيمة
تصنيف:جماعة قروية ف إقليم لعرايش
تصنيف:جماعة قروية ف جهة طنجة تطوان الحسيمة
تصنيف:بلايص مسكونين ف إقليم لعرايش
أصيلا

**أصيلا** ؤلا **أزيلا** (ب ) مدينة مغريبية جات ف الشمال لغربي د لمغريب كاتطل على لمحيط لأطلسي، و جات 31 كيلوميطر ف الجنوب ديال طانجا. أزيلا معروفة ب لحصون و البيبان التاريخية ديالها لي باقين محفوضين.

أزيلا ساكنين فيها 31014 واحد، على حسب لإحصاء لعام 2014.

أزيلا خدات سميتها من واحد لبلاصة قريبة لي كانت معروفة ف فترات تاريخية قديمة ب سميت *زيليل* ؤلا *زيليس*، و لي فيها لقاو لباحتين أتار ديال لبيع و الشرا معا لفينقيين، و بقايا ديال مباني من لفترة الرومانية.

## ف التقسيم لإداري
أزيلا كاتّعتابر مدينة مغريبية و جماعة ترابية حضرية كاينة ف عمالة طنجة أصيلة، جهة طنجة تطوان الحسيمة.

## تعليم
* نسبة لأمية (نّاس لّي ما كايعرفوش يقراو ولا يكتبو): 21,7%
* نسبة سّكان لّي قاريين فوق الليسي (ليسي و جامعة): 17,7%
## قتيصاد
* نسبة نّاس نّشيطين (لّي يقدرو يخدمو): 49,8%
* نسبة لبطالة (نّاس لّي ما خدامينش و تايقلبو على خدمة): 19%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 12,3%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو): 49,2%

## نويطات

## مصادر


تصنيف:جهة طنجة تطوان الحسيمة
تصنيف:مدون د لمغريب
تصنيف:بلايص مسكونين ف جهة طنجة تطوان الحسيمة
تيست شاپيرو ويلك

**تّيست د شاپيرو ويلك** (ب نّݣليزية **Shapiro-Wilk test**) ف لماط هو تيست إحصائي لفرضية زيرو ديالو هي : سّاكنة لإحصائية موزّعة على شكل قانون طبيعي (ݣاوسي).

تّيست د شاپيرو ويلك كايتخدم ف لحالات لّي كاتكون فيها لعيّنة لمدروسة صغيرة (قلّ من 50). هاد تّيست تعرّف أول مرة من عند لإحصائيين صامويل شاپيرو (ميريكاني) و مارتن ويلك (كانادي) ف 1965.

## سّطاتيستيك د تّيست
يلا عتابرنا عينة فيها n عنصر ب لبيانات ديالهوم ب واحد لڤاريابل كمّية X ،سّطاتيستيك د تّيست W هي:

W=\frac{[\textstyle \sum_{i=1}^{\left \lceil \frac{n}{2} \right \rceil} \displaystyle a_i(x_{n-i+1}-x_i)]^2}{\textstyle \sum_{i=1}^n \displaystyle (x_i-\overline{x})^2} معا

* (x_i) هوما لقيمات ديال لڤاريابل X مرتبة من صّغيرة ل لكبيرة.
* [\frac{n}{2}] هو لجزء صّحيح \frac{n}{2}.
* \overline{x} هو لمعدّل لحسابي ديال لعينة ديال X.
* a_i هوما قيمات معروفين كايتخادو من جداول ديال تّيست، وكايتحسبو على أساس واحد لعينة نظرية (لحجم ديالها n) و تّوزيع ديالها طبيعي.

سّطاتيستيكW يمكن تقرا بحال معامل تحديد واحد لموديل د لينحيدار ما بين 2 ديال سّيريات: ديال لكوانتيلات نّظرية و كوانتيلات لعينة لمدروسة. كولما كانت W عالية، كاتكون لفرضية ديال تّوزيع طّبيعي قريبة باش تكون صحيحة.

## كيفاش كايتقرا تّيست
لعتبة باش كانطيحو لفرضية كاتكون على حساب لقيمة لحتيمالية \alpha و تّاقيدّة د لعينة n. يلا كانت W كانعتابرو لفرضية د تّوزيع طّبيعي مامقبولاش.

يلا خدمنا ب ل (p-value) و شي عتبة \alpha (كاتكون ف لغاليب كاتساوي 0.05):

* يلا كانت ل p-value **صغر** من لعتبة \alpha **ما كانقبلوش لفرضية زيرو.**
* يلا كانت ل p-value **كبر** من لعتبة \alpha، **ما كانرفضوش لفرضية زيرو.**

## مصادر

تصنيف:سطاتيستيك
تصنيف:مقالات فيها مصدر و 3000 بايت
أكليم

**أكليم** جماعة ترابية حضرية كاينة ف إقليم بركان، جهة الشرق، ساكنين فيها 9695 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو): 34,9%
* نسبة سّكان لّي قاريين فوق الليسي (ليسي و جامعة): 13,6%
## قتيصاد
* نسبة نّاس نّشيطين (لّي يقدرو يخدمو): 39,9%
* نسبة لبطالة (نّاس لّي ما خدامينش و تايقلبو على خدمة): 13,5%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 10%
* نسبة نّاس اللي خدامين ف لبريڤي (ولا لبيطاليين اللي سبق ليهوم خدمو): 37,3%

## مصادر

تصنيف:جهة الشرق
تصنيف:بلايص مسكونين ف إقليم بركان
بركان

**بركان** ولا **أبركان** مدينة مغريبية ف جيهت الشرق ديال لمغريب، ساكنين فيها 108.897 واحد، على حسب لإحصاء لعام 2014. ف تّقسيم لإداري كاتّعتابر بركان جماعة ترابية حضرية لي جات ف عمالة/إقليم بركان.

## الهضرة ديال السكان
ناس بركان كيهضرو الدارجة المغريبية و لأمازيغية ديالت بني يزناسن (ثايزناسنيث).

## طوپونيميا (لأصل ديال السمية)
مدينت بركان كانت تتسما أبركان وهاذ سميا جايا من لوالي سيدي محند أبركان لي كيعيطولو غلاط بسميت سيدي حمد أبركان وكتعني بالشلحة ليزناسنية لكحل ولا السمر و كاين حدا واد شراعة بين جماعة بركان وجماعة سيدي سليمان شراعة.

السباب علاش تبدلت سميت أبركان ورجعت بركان على حساب لباحث عبد الله لحسايني بلي فرنسا كانت كاتسمع ناس بني يزناسن مرة يلغاو للوالي سيدي محند أبركان ومرة سيدي محمد أوبركان داكشي علاش حسابلهم "أو" ولا "أ" غي زايدة. وعليها كنلقاو فلكتابات الرسمية فلستيعمار بلفرونسي بركان Berkane و ب لعربية الترجمة أبركان حتى للنص ديال التسعينات فلقرن لعشرين عاد تبدلت ورجعات أبركان تتكتب بركان حتى بلعربية فلكتابات الرسمية.

## تّعليم و لقرايا
* نسبة لأمية (نّاس لّي ما كايعرفوش يقراو ولا يكتبو) : 27,3%
* نسبة سّكان لّي قاريين فوق الليسي (ليسي و جامعة): 17,8

### لمداريس و لّيسيات
كاين ف إقليم بركان بشكل عام بزاف د لمؤسسات التعليمية منها:
* ليسي القدس.
* ليسي بنوسينا
* ليسي زراعي الثانوية الفلاحية
* معهد متخصص د طّيكنولوجيا التطبيقية
* مدرسة فندقية (ف السعيدية)
* ليسي أبي الخير الإشبيلي (1909)
* ليسي الليمون
* ليسي خالد بن الوليد
* كوليج الفهرية
* كوليج بنورشد
* مدرسة أسماء بنت أبي بكر لبتيدائية
* مدرسة المسيرة لبتيدائية
* مدرسة الكواكب لبتيدائية
* مدرسة الامام علي لبتيدائية
* مدرسة محمد بن عبد الكريم الخطابي
* مدرسة الامام الغزالي لبتيدائية
* مدرسة سلمان الفارسي
* مدارس خاصة خرة

## قتصاد
* نسبة نّاس نّشيطين (لّي يقدرو يخدمو): 44,8%
* نسبة لبطالة (نّاس لّي ما خدامينش و تايقلبو على خدمة): 19,9%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 11,5%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):44,9%

## ناس أصلهم من لإقليم د بركان
### ناس د السياسة و ووزارا و مسؤولين
* مبارك لبكاي لهبيل: أول رئيس حوكومة د لمغريب.
* عبد القادر بنصالح: المعروف ب فرانكو مدير ديوان سابق ديال أول حوكومة مغريبية ديال مبارك لبكاي لهبيل، و واحد من رموز لمقاومة ف لمغريب و تالت أكبر لملّاك د تّروة ف لمغريب. إمبراطور د لمشروبات الغازية و لمعدنية.
* القايد المنصوري: مقاوم مشهور شارك ف مفاوضات إيكس ليبان.
* بلحاج: مدير ديوان رّايس الجزايري لفايت هواري بومدين
* لجينيرال لجزايري عبد الحفيظ بوصوف: تولد ف دار عائلة بلحاج

## مصادر


تصنيف:جهة الشرق
تصنيف:مدون د لمغريب
تصنيف:مقالات فيها مصدر و 3000 بايت
تصنيف:بلايص مسكونين ف إقليم بركان
فزوان

**فزوان** (ب تاشلحيت ⴼⵣⵡⴰⵏ)، جماعة ترابية قروية كاينة ف دائرة أحفير ف إقليم بركان، ف جهة الشرق. تتكون من 32 دوار مقسمين على 5 ديال لمشيخات. عدد سكان جماعة فزوان 5.089 واحد تيعيشو ف 1.183 ؤسرة على حساب لإحصا لعام د 2014 لي دارت لمندوبية السامية دالتخطيط. و جماعة فزوان تيحدها من الشرق جماعة أغبال و من الشمال جماعة لعثامنة ومن الغرب جماعة زݣزل و مدينة بركان. و أهم طريق تدوز على فزوان، هي الطريق لوطنية جوج N2.

و فزوان تتبعد على مدينة بركان لعاصمة د لإقليم لي تابعة ليه ب 14.4 كلم و على مدينة وجدة لعاصمة د لجهة لي تابعة ليها ب 51 كلم و على أحفير ب 13.9 كلم و على عين رݣادة ب 4.9 كلم و على جراوة ب 6.6 كلم.

## تعليم
* نسبة لأمية (نّاس لّي ما كايعرفو لا يقراو لا يكتبو) : 44,5%
* نسبة سّكان لّي قاريين فوق الليسي (ليسي و جامعة): 5,4%

## قتيصاد
* نسبة نّاس نّشيطين (لّي يقدرو يخدمو): 41,8%
* نسبة لبطالة (نّاس لّي ما خدامينش و تايقلبو على خدمة): 7,3%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 2,9%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو): 58,4%

## مشيخات و دواور فزوان

### مشيخة ولاد بوغانم

* **جداين لوطا**
* **جراون**
* **بني يحييون**
* **إعززاين**
* **أولاد سيدي رمضان**
* **إفكران**

### مشيخة تغاغت

* **بني محفوظ**
* **إصلاتن**
* **بني ميمون جبل**
* **بني ميمون سيدي منصور**
* **إعتمانن**
* **إينغار**

### مشيخة خلاد

* **جداين الجبل**
* **خلاد أوحفير**
* **أولاد هرو الجبل**
* **إميلت**
* **وادي الشيخ**
* **بلحكم**
* **إينتور**
* **أولاد هرو كدارة**
* **ميلي**

### مشيخة بني عبد الله

* **تيورار**
* **تكرورين**
* **أولاد الغازي**
* **جردوين**

### مشيخة بني واكلان

* **تامزيرت**
* **كدفان**
* **بوزعبل**
* **أڭدال**
* **إملوكن**
* **أجدير**
* **سيدي علي بن يخلف**
* **الرامي**

## مصادر


تصنيف:جهة الشرق
تصنيف:جماعة قروية ف إقليم بركان
تصنيف:مقالات فيها مصدر و 3000 بايت
تصنيف:بلايص مسكونين ف إقليم بركان
تصنيف:جماعة قروية ف جهة الشرق
بوشاون

**بوشاون** جماعة ترابية قروية كاينة ف إقليم/عمالة فيݣيݣ، جهة الشرق، ساكنين فيها 13057 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 85,7%
* نسبة سّكان لّي قاريين فوق تّانوي (تانوي و جامعة): 0,6%
## اقتصاد
* نسبة نّاس نّشيطين (لّي يقدرو يخدمو): 46,5%
* نسبة لبطالة (نّاس لّي ما خدامينش و تايقلبو على خدمة): 12,4%
* نسبة نّاس اللي خدامين ف دّولة (ولا لعاطلين اللي سبق ليهوم خدمو): 1,4%
* نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):30,3%
## مصادر


تصنيف:جهة الشرق
تيندرارة

**تيندرارة** جماعة ترابية قروية كاينة ف إقليم فيݣيݣ، جهة الشرق، ساكنين فيها 14489 واحد، على حساب لإحصاء لعام 2014.
## تاريخ
حدا تيندرارة، كان واحد لمعسكر د شغال (camp de travail) لليهود ف لوقيتة ديال نيضام د ڤيشي. لحباسة لي حرتو عليهم تما — كانو يهود من وارسو، لايپزيش، و بوكاريست، وحتا صبليون و بلدان خرين — عايشين ف لخيام.
## تعليم
* نسبة لأمية (نّاس لّي ما كايعرفوش يقراو ولا يكتبو): 51,6%
* نسبة سّكان لّي قاريين فوق الليسي (ليسي و جامعة): 7,7%
## قتيصاد
* نسبة نّاس نّشيطين (لّي يقدرو يخدمو): 58,8%
* نسبة لبطالة (نّاس لّي ما خدامينش و تايقلبو على خدمة): 13,6%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 6,2%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو): 16,2%

## مصادر


تصنيف:جهة الشرق
تصنيف:جماعة قروية ف إقليم فيݣيݣ
تصنيف:بلايص مسكونين ف جهة الشرق
تصنيف:جماعة قروية ف جهة الشرق
ݣرسيف

**ݣرسيف** مدينة مغريبية كاينة ف شّمال د لمغريب، جهة الشرق، ساكنين فيها 90268 واحد، علا حساب لإحصاء لعام 2014.

## تاريخ
تقدر تكون ݣرسيف هيا نيت لمدينة لي سميتها هيرپيس، لي كانت ف إقليم موريطانية طّنجية.

## ف تّقسيم لإداري
ݣرسيف كاتّعتابر مدينة مغريبية و جماعة ترابية حضرية كاينة ف إقليم ݣرسيف.

## تعليم
* نسبة لأمية (نّاس لّي ما كايعرفوش يقراو ولا يكتبو) : 31,1%
* نسبة سّكان لّي قاريين فوق الليسي (ليسي و جامعة): 15,5%
## قتيصاد
* نسبة نّاس نّشيطين (لّي يقدرو يخدمو): 43,2%
* نسبة لبطالة (نّاس لّي ما خدامينش و تايقلبو على خدمة): 18,3%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 17,3%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):50%

## مصادر

تصنيف:جهة الشرق
تصنيف:مدون د لمغريب
تصنيف:مقالات فيها مصدر و علاين 3000 بايت
تصنيف:بلايص مسكونين ف إقليم ݣرسيف
جرادة

**جرادة** مدينة مغريبية جات ف إقليم جرادة، جهة الشرق، ساكنين فيها 43477 واحد، على حسب لإحصاء لعام 2014.

ف التقسيم لإداري لمغريبي كاتّعتابر جرادة جماعة ترابية حضرية.

## تاريخ
ف 1948، وقعو مضاهرات ضد ليهود ف وجدة و جرادة لي تّقتلو فيهوم 47 يهودي مغريبي و 1 فرانساوي.

لمضاهرات د لمغريب 2017 و 2018 لي تسماو ب **لحڭرة**، بداو ف جرادة بعدما ماتو جوج د لعمال د لمناجم خوت، ملي فاض عليهوم لما ف لحفرة د لمنجم.

## تعليم

* نسبة لأمية (نّاس لّي ما كايعرفوش يقراو ولا يكتبو) : 29,7%
* نسبة سّكان لّي قاريين فوق الليسي (ليسي و جامعة): 19,5%

## قتصاد

* نسبة نّاس نّشيطين (لّي يقدرو يخدمو): 40,8%
* نسبة لبطالة (نّاس لّي ما خدامينش و تايقلبو على خدمة): 37,8%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 19,8%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):41,4%

## مصادر

تصنيف:جهة الشرق
تصنيف:مدون د لمغريب
تصنيف:بلايص مسكونين ف إقليم جرادة
بني بويفرور

**بني بويفرور** (بلأمازيغية: **ⴰⵢⵜ ⴱⵓⵢⴼⵔⵓⵔ**) جماعة ترابية قروية كاينة ف إقليم نّاظور، جهة الشرق، ساكنين فيها 6418 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 33,6%
* نسبة سّكان لّي قاريين فوق الليسي (ليسي و جامعة): 7,5%
## إقتصاد
* نسبة نّاس نّشيطين (لّي يقدرو يخدمو): 41%
* نسبة لبطالة (نّاس لّي ما خدامينش و تايقلبو على خدمة): 10,8%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 4,4%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):48,1%

## مصادر


تصنيف:جهة الشرق
تصنيف:جماعة قروية ف إقليم الناظور
تصنيف:بلايص مسكونين ف إقليم الناظور
تصنيف:جماعة قروية ف جهة الشرق
لمشور الستينية

**لمشور سّتينية** مدينة مغريبية و جماعة ترابية حضرية كاينة ف عمالة مكناس، جهة فاس مكناس، ساكنين فيها 4630 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 19,3%
* نسبة سّكان لّي قاريين فوق الليسي (ليسي و جامعة): 26,4%
## قتيصاد
* نسبة نّاس نّشيطين (لّي يقدرو يخدمو): 46,8%
* نسبة لبطالة (نّاس لّي ما خدامينش و تايقلبو على خدمة): 24,9%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 16,1%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):43%
## مصادر

تصنيف:جهة فاس مكناس
تصنيف:مدون د لمغريب
تصنيف:بلايص مسكونين ف عمالة مكناس
وليلي (جماعة قروية)

**وليلي** (كرمة بن سالم سابقا) جماعة ترابية قروية كاينة ف عمالة مكناس، جهة فاس مكناس، ساكنين فيها 9735 واحد، على حسب لإحصاء لعام 2014.

لجماعة كانت سميّتها لقديمة كرمة بن سالم حيت دوّار كرمة بن سالم هو أكبر تجمّع عمراني فيها.

هاد لجماعة فيها لموقع لأركيولوجي د لمدينة لقديمة د وليلي (Volubilis) اللي مصنّف ف لّيستا د الترات لعالمي د ليونيسكو.
## إحصائيات
### تعليم
* نسبة لأمية (نّاس لّي ما كايعرفوش يقراو ولا يكتبو) : 43,8%
* نسبة سّكان لّي قاريين فوق تّانوي (تانوي و جامعة): 5,8%
### اقتصاد
* نسبة نّاس نّشيطين (لّي يقدرو يخدمو): 43,4%
* نسبة لبطالة (نّاس لّي ما خدامينش و تايقلبو على خدمة): 10,4%
* نسبة نّاس اللي خدامين ف دّولة : 3,5%
* نسبة نّاس اللي خدامين في لقطاع لخاص :40,6%
## مصادر

تصنيف:جهة فاس مكناس
تصنيف:جماعة قروية ف عمالة مكناس
تصنيف:بلايص مسكونين ف عمالة مكناس
تصنيف:جماعة قروية ف جهة فاس مكناس
آيت بازا

**آيت بازّا** جماعة ترابية قروية كاينة ف إقليم بولمان، جهة فاس مكناس، ساكنين فيها 2955 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو): 60,1%
* نسبة سّكان لّي قاريين فوق الليسي (ليسي و جامعة): 3,1%
## إقتصاد
* نسبة نّاس نّشيطين (لّي يقدرو يخدمو): 41,2%
* نسبة لبطالة (نّاس لّي ما خدامينش و تايقلبو على خدمة): 22,4%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 5,8%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو): 26,5%
## مصادر

تصنيف:جهة فاس مكناس
تصنيف:جماعة قروية ف جهة فاس مكناس
تصنيف:بلايص مسكونين ف إقليم بولمان
تصنيف:جماعة قروية ف إقليم بولمان
أݣوراي

**أݣوراي** جماعة ترابية حضرية كاينة ف إقليم لحاجب، جهة فاس مكناس، ساكنين فيها 16651 واحد، على حسب لإحصاء لعام 2014.
## تعليم
أݣوراي فيها إعدادية وحدة (يعقوب المنصور) و ثانوية واحدة (عمر بن عبد العزيز) و أربعة ديال المدارس ابتدائية.
* نسبة لأمية (نّاس لّي ما كايعرفوش يقراو ولا يكتبو): 37,7%
* نسبة سّكان لّي قاريين فوق الليسي (ليسي و جامعة): 10,9%

## قتيصاد
* نسبة نّاس نّشيطين (لّي يقدرو يخدمو): 45,7%
* نسبة لبطالة (نّاس لّي ما خدامينش و تايقلبو على خدمة): 14,8%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 5,3%
* نسبة نّاس اللي خدامين ف لبريڤي (ولا لبيطاليين اللي سبق ليهوم خدمو): 58,3%
## مصادر

تصنيف:جهة فاس مكناس
تصنيف:بلايص مسكونين ف إقليم لحاجب
عين تاوجطات

**عين تاوجطات** جماعة ترابية حضرية كاينة ف إقليم لحاجب، جهة فاس مكناس، ساكنين فيها 28288 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 27,1%
* نسبة سّكان لّي قاريين فوق تّانوي (تانوي و جامعة): 18,6%
## اقتصاد
* نسبة نّاس نّشيطين (لّي يقدرو يخدمو): 43,9%
* نسبة لبطالة (نّاس لّي ما خدامينش و تايقلبو على خدمة): 16,8%
* نسبة نّاس اللي خدامين ف دّولة (ولا لعاطلين اللي سبق ليهوم خدمو): 11,4%
* نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):51,2%
## مصادر

تصنيف:جهة فاس مكناس
تصنيف:بلايص مسكونين ف إقليم لحاجب
إيفران

**إفران،** (ب ) مدينة مغربية و جماعة ترابية حضرية ف الأطلس المتوسط، كاينة فإقليم إفران، جهة فاس مكناس، و تايعيش فيها 14.659 بنادم على حساب الإحصاء العام للسكان و السكنى ديال عام 2014. هي مدينة كاينة ف الجبل على علو د 1600 ميترو فوق لمستوى د لبحر، لمساحة ديالها 3573 كم². كاتميز بمناخ بارد، و الشتا و الثلج ف الفصل د الشتوة، و جو معتادل ف الصيف و الربيع. هي مدينة سياحية ب لفضل ديال الطبيعة ديالها، و كاتصنف على حساب الدراسات من أكثر المدون المغربية و العالمية ف النقاوة. تاتميز هاد لمدينة ب لبني لأوروپي ديالها لي خلاوه لفرانسيس، و لي مازال لمدينة كاتحافظ عليه بعناية، الشي لي تايخليها كاتشبه للمدون ديال ؤروپا.

## التقسيم لإداري
إفران جماعة ترابية حضرية كاينة ف إقليم إيفران، جهة فاس مكناس.

## تعليم
* نسبة لأمية (نّاس لّي ما كايعرفوش يقراو ولا يكتبو): 20,9%
* نسبة سّكان لّي قاريين فوق الليسي (ليسي و جامعة): 29,8%

## قتيصاد
* نسبة نّاس نّشيطين (لّي يقدرو يخدمو): 54,9%
* نسبة لبطالة (نّاس لّي ما خدامينش و تايقلبو على خدمة): 19,5%
* نسبة نّاس اللي خدامين ف دّولة (ولا لمشومرين اللي سبق ليهم خدمو): 42,7%
* نسبة نّاس اللي خدامين ف لپريڤي (ولا لمشومرين اللي سبق ليهم خدمو): 43,9%

## مصادر


تصنيف:جهة فاس مكناس
تصنيف:مدون د لمغريب
تصنيف:مقالات فيها مصدر و 3000 بايت
تصنيف:بلايص مسكونين ف إقليم إيفران
عين اللوح (مركز حضري)

**عين اللوح،** هي مركز قروي فجماعة عين اللوح المغربية فإقليم إفران، دائرة أزرو، فالأطلس المتوسط، جهة فاس مكناس. السكان ديال المركز 4966 بنادم، كايعيشو في 1381 أسرة على حساب الإحصاء ديال 2014.

## مصادر

تصنيف:إقليم إيفران
سريع واد زم

**سريع واد زم** هي فرقة مغريبية من مدينة واد زم كاتقصر فـ بوطولا 1. كيتكنى اللعابة ديالها بكنية **الشوهادا** وتأسسات فـ1926. كتلعب فالتيران ديال واد زم البلدي اللي كيهز 10.000 مشجع. الرئيس ديال لفرقة هو أمين نوارة ولمدريب هو منير شبيل. دات هاد الفرقة لبوطولا لوطنية لحتيرافية التانية واحد لمرة.

## لجوائيز

## لكوايرية دلفرقة (2019-2020)

لكوايرية ديال لفرقة فلموسم 2019-2020:

*  = عميد

## مصادر

تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:إقليم خريبݣة
تصنيف:فراقي رياضية د لمغريب
تصنيف:تأسيسات د 1926 ف لمغريب
أولمبيك خريبݣة

**أولمبيك خريبݣة** هي فرقة مغريبية من مدينة خريبݣة كاتقصر فـ بوطولا 1. لكنية ديالها فرسان خريبݣة وتأسسات فـ1923. كتلعب فالتيران ديال موركاب لفوسفاط اللي كيهز 20.000 مشجع. الرئيس ديال لفرقة هو يوسف ججيلي ولمدريب هو لسعد دريدي. دات هاد الفرقة لبوطولا لوطنية لحتيرافية واحد لمرة، ودات كاس لعرش 2 مرات.

## لجوائيز

## لكوايرية دلفرقة (2019-2020)

لكوايرية ديال لفرقة فلموسم 2019-2020:

* 
 = عميد

## مصادر


تصنيف:فراقي د كورة مغريبية
تصنيف:فراقي د كورة مغريبية د لعيالات
تصنيف:جهة بني ملال خنيفرة
تصنيف:مقالات فيها مصدر و 3000 بايت
تصنيف:فراقي رياضية د لمغريب
تصنيف:تأسيسات د 1923 ف لمغريب
تاونات

**تاونات** مدينة مغريبية و جماعة ترابية حضرية كاينة ف إقليم تاونات، جهة فاس مكناس، ساكنين فيها 37608 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 26,3%
* نسبة سّكان لّي قاريين فوق الليسي (ليسي و جامعة): 22,2%
## قتيصاد
* نسبة نّاس نّشيطين (لّي يقدرو يخدمو): 43,9%
* نسبة لبطالة (نّاس لّي ما خدامينش و تايقلبو على خدمة): 18,9%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 25,1%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):35,9%
## مصادر

تصنيف:جهة فاس مكناس
تصنيف:مدون د لمغريب
تصنيف:بلايص مسكونين ف إقليم تاونات
مولودية وجدة

**مولودية وجدة** هي فرقة مغريبية من مدينة وجدة كاتقصر فـ بوطولا 1. كنيتها **سندباد الشرق** وتأسسات فـ1946. كتلعب فالتيران ديال ستاد دونور اللي كيهز 35.000 مشجع. الرئيس ديال لفرقة هو محمد هوار ولمدريب هو عمر نجحي. دات هاد الفرقة لبوطولا لوطنية لحتيرافية واحد لمرة، و دات كاس لعرش 4 دلمرات، زيادة على كاس لمغرب لعربي ف 1973 و كاس السوپر لمغريبي بعد لفوز على النادي القنيطري.

## لجوائيز
لفرقة عندها 7 ألقاب من التأسيس ديالها:

## لكوايرية دلفرقة (2019-2020)

لكوايرية ديال لفرقة فلموسم 2019-2020:

*  = عميد

## مصادر

تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:وجدة
تصنيف:تأسيسات د 1946 ف لمغريب
أوطا بوعبان

**أوطا بوعبان** (ب لأمازيغية **Uṭṭa Bu Ɛban** (سكر أنسجة ثعبان الريف)) جماعة ترابية قروية كاينة ف إقليم تاونات، جهة فاس مكناس، ساكنين فيها 9856 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو): 58%
* نسبة سّكان لّي قاريين فوق الليسي (ليسي و جامعة): 3,1%
## إقتصاد
* نسبة نّاس نّشيطين (لّي يقدرو يخدمو): 47%
* نسبة لبطالة (نّاس لّي ما خدامينش و تايقلبو على خدمة): 2,1%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 2%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو): 18%
## مصادر

تصنيف:جهة فاس مكناس
تصنيف:جماعة قروية ف إقليم تاونات
تصنيف:جماعة قروية ف جهة فاس مكناس
تصنيف:بلايص مسكونين ف إقليم تاونات
المغرب التطواني

**المُغرب أتلتيكو تطوان** هي فرقة مغريبية من مدينة تطوان، معروفة عند الناس ديالا بالآتلتيك ولا الموغريب ولا أتلتيكو ولا تطوان. كنيتا **الروخي بلانكوص** ولاّ **لحامرا** وتأسسات فـ1922. كتلعب فتيران سانية الرمل، اللي كيقولو عليه ناس ديالو "لامبيكا"، و اللي كيقدر يهز 15.000 مشجع. الرئيس ديال لفرقة هو محمد رضوان الغازي ولمدريب هو طوني كوزانو. دات هاد الفرقة بوطولا 1 ديال جوج دلمرات، 4 دلكيسان فلحماية الصبليونية على لمغريب.

## لپوديوم

## لكوايرية دلفرقة (2019-2020)

لكوايرية ديال لفرقة فلموسم 2019-2020:

*  = عميد

## مصادر


تصنيف:فراقي د كورة مغريبية
تصنيف:تطوان
تصنيف:مقالات فيها مصدر و 3000 بايت
تصنيف:فراقي رياضية د لمغريب
تصنيف:تأسيسات د 1922 ف لمغريب
تصنيف:تأسيسات د 1956 ف لمغريب
واد أمليل

**واد أمليل** جماعة ترابية حضرية كاينة ف إقليم تازة، جهة فاس مكناس، ساكنين فيها 10405 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 28,2%
* نسبة سّكان لّي قاريين فوق تّانوي (تانوي و جامعة): 17,9%
## اقتصاد
* نسبة نّاس نّشيطين (لّي يقدرو يخدمو): 41,6%
* نسبة لبطالة (نّاس لّي ما خدامينش و تايقلبو على خدمة): 15,7%
* نسبة نّاس اللي خدامين ف دّولة (ولا لعاطلين اللي سبق ليهوم خدمو): 17,2%
* نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):45,8%
## مصادر

تصنيف:جهة فاس مكناس
تصنيف:بلايص مسكونين ف إقليم تازة
نهضة الزمامرة

**نهضة الزمامرة** هي فرقة مغريبية من مدينة الزمامرة كاتقصر فـ بوطولا 1. تأسسات فـ1977. كتلعب فالتيران ديال الشهيد أحمد شكري اللي كيهز 1.000 مشجع. لمدريب ديال لفرقة هو سعيد شيبة. دات هاد الفرقة لبوطولا لوطنية لحتيرافية التانية واحد لمرة فموسم 2018–2019.

## لجوائيز

## لكوايرية دلفرقة (2019–2020)

لكوايرية ديال لفرقة فلموسم 2019–2020:

*  = عميد

## مصادر

تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:إقليم سيدي بنور
تصنيف:فراقي رياضية د لمغريب
تصنيف:تأسيسات د 1977 ف لمغريب
رجاء بني ملال

**رجاء بني ملال** هي فرقة مغريبية من مدينة بني ملال كاتقصر فـ بوطولا 1. تأسسات فـ1956. كتلعب فالتيران الشرفي ديال بني ملال اللي كيهز 15.000 مشجع. الرئيس ديال لفرقة هو محمد عفيف ولمدريب هو محمد مديحي. دات هاد الفرقة لبوطولا لوطنية لحتيرافية واحد لمرة.

## لجوائيز

## لكوايرية دلفرقة (2019-2020)

لكوايرية ديال لفرقة فلموسم 2019–2020:

*  = عميد

## مصادر

تصنيف:فراقي د كورة مغريبية
تصنيف:جهة بني ملال خنيفرة
تصنيف:مقالات فيها مصدر و 3000 بايت
تصنيف:فراقي رياضية د لمغريب
تصنيف:تأسيسات د 1956 ف لمغريب
الجيش الملكي

تصغير|يسار|300px|حسني بنسليمان و هوا أول حارس للفرقة و محتافلين بيه حيت ربحو كاس لعرش 1958-59
**الجيش الملكي** هي فرقة مغريبية من مدينة الرباط كاتقصر فـ بوطولا 1. كنيتها **الزعيم** وتأسسات فـ1958. كتلعب فالتيران ديال مركب مولاي عبد الله اللي كيهز 53.300 مشجع. الرئيس ديال لفرقة هو محمد هرمو ولمدريب هو حمزة ماجد. دات هاد الفرقة لبوطولا لوطنية لحتيرافية 13 مرة، ودات كاس لعرش 11 مرة.

## لجوائيز

## لكوايرية دلفرقة (2019-2020)

لكوايرية ديال لفرقة فلموسم 2019–2020:

*  = عميد

## مصادر


تصنيف:فراقي د كورة مغريبية
تصنيف:فراقي د كورة مغريبية د لعيالات
تصنيف:الرباط
تصنيف:مقالات فيها مصدر و 3000 بايت
تصنيف:فراقي رياضية د لمغريب
تصنيف:تأسيسات د 1958 ف لمغريب
تصنيف:رياضة ف الرباط